Una mezcla u mescla (de lo latín MISCULARE), ye un sistema material formau por dos sustancias u unas quantas sustancias que no han reaccionau quimicament y mantienen las suyas propiedatz fisicas, por lo que se pueden despartir por medios fisicos como la destilación, la decantación, la flotación, la filtración, la precipitación u la centrifugación. Las mezclas pueden estar homochenias si no se veyen los diferents components a simple vista u heterochenias si se veyen los components a simple vista. Un eixemplo de mezcla homochenia ye l'aire, l'augua de la mar u qualsiquier aleyación. Un eixemplo de mezcla heterochenia ye una roca polimineralica como lo granito u qualques deterchents. Entremeyo de las mezclas homochenias y heterochenias tenemos las emulsions. La més gran part de los alimentos son mezclas de nutrients.